open-index/open-wikipedia-markdown huggingface dataset:
Hide Away (שיר של דאייה)

**Hide Away** (בעברית: **להסתתר**) הוא סינגל הבכורה של הזמרת האמריקאית דאייה, שיצא לאור ב-22 באפריל 2015. זהו גם הסינגל הראשון מן מיני-אלבום הבכורה שלה דאיה ואת אלבום הבכורה שלה Sit Still, Look Pretty. השיר הגיע לשיא במקום 223 ב-בילבורד הוט 100, והפך לסינגל הראשון של דאייה שהגיע למצעד בארצות הברית. הסינגל גם הגיע למצעדים גם במדינות אחרות, כולל גרמניה, אוסטרליה, איטליה, הולנד, נורווגיה, שווייץ ושוודיה.
מאז הועלה השיר פלטינה על ידי איגוד תעשיית ההקלטות באמריקה קליפ לשיר פורסם ב-28 באוקטובר 2015. דאייה ביצעה את השיר בשידור חי בטקס פרסי הרדיו דיסני 2016 עם קלסי בלריני.

## רקע
"Hide Away" יצא לאור באמצעות Artbeatz, Z Entertainment והופץ על ידי "RED" ב-22 באפריל 2015. הוא נכתב על ידי ג'ינו ברלטה, ברט מקלפלין, בריטן ניוביל, דאייה גרייס טנדון וסקוט ברוזנק, ברוזנק גם הפיק את השיר.

"Hide Away" הגיע למקום ה-10 במצעד מצעדי הבילבורד. בשבוע לאחר מכן הוא נכנס למצעד השירים מתחת להוט 100 ונשאר שם שבועיים, והגיעה לשיא במקום השלישי. ב-3 באוקטובר 2015, השיר עלה לראשונה ב-בילבורד הוט 100 במקום ה-97, והגיע ב-12 במרץ 2016 לשיאו במקום ה-23.

## הרכב השיר
"Hide Away" מורכב במפתח של מז'ור, עם קצב של 95 פעימות לדקה.

## וידאו קליפ
קליפ לשיר יצא לאור ב-28 באוקטובר 2015. בקליפ נראים אב מגונן יותר מידי שהתאגד כדי לחטוף נער שדאייה יוצאת איתו לדייטים. דאייה מבולבלת ולא מבינה לאן הדייט שלה נעלם, עד שהיא חוזרת הביתה ממסיבת בריכה שארגנו חבריה כדי להסיח את דעתה מהדייט שלה, היא רואה את הדייט שלה נגרר מביתה ואחריו אביה של דאייה רץ מאחוריו. דאייה נוזפת באביה שחטף אותו מלכתחילה.

## הופעה חיה
ב-1 במאי 2016, דאייה ביצעה את השיר בטקס פרסי המוזיקה של רדיו דיסני 2016 עם קלסי בלריני כמאשאפ עם השיר שלה "פיטר פן".

## מיקומי שיא

## קישורים חיצוניים

## הערות שוליים

קטגוריה:שירי 2015
קטגוריה:סינגלי בכורה מ-2015
קטגוריה:שירי דאייה
קטגוריה:שירים באנגלית
קטגוריה:שירים שנכתבו על ידי לילנד
קטגוריה:שירי סינת'-פופ אמריקאיים
נוואף, אמיר כווית

**נוואף אל-אחמד אל-ג'אבר א-סבאח** (בערבית: **الشيخ نواف الأحمد الجابر الصباح**, תעתיק מדויק: נואף אלאחמד אלג'אבר אלצבאח; 25 ביוני 1937 – 16 בדצמבר 2023) היה אמיר כווית השישי ומפקד הצבא שלה.

נוואף ירש את הכתר ב-30 בספטמבר 2020 מאחיו, סבאח אל-אחמד אל-ג'אבר א-סבאח, שנפטר יום לפני כן. הוא נבחר ליורש עצר ב-7 בפברואר 2006. ב-7 באוקטובר 2020 החליט למנות ליורש העצר את משעל אל-אחמד אל-ג'אבר א-סבאח, אחיו.

ב-16 בדצמבר 2023 מינתה מועצת השרים של כווית את יורש העצר השייח' משעל אל-אחמד לאמיר המדינה, במקומו של השייח' נוואף אל-אחמד שהלך לעולמו באותו היום.

## ביוגרפיה
נוואף היה בנו של שליט כווית ה-10, שייח' אחמד אל-ג'אבר א-סבאח ששלט במדינה מ-1921 עד 1950.

נפטר ב-16 בדצמבר 2023 בגיל 86.

### קריירה
נוואף הוא אחד מבני בית סבאח הבכירים ביותר והחזיק בתפקידים רבים.
בשנת 1962, בגיל 25, מונה למושל מחוז חוואלי, תפקיד בו החזיק עד לשנת 1978. ב-1978, מונה לשר הפנים והחזיק בתפקיד עד לשנת 1988 בה מונה לשר הביטחון.
לאחר שחרור כווית במלחמת המפרץ, מונה לשר העבודה והשירותים החברתיים עד לשנת 1992.

ב-1994 מונה לסגן מפקד המשמר הלאומי של כווית והחזיק בתפקיד עד לשנת 2003.
באותה השנה, חזר לכהן בתפקיד שר הפנים למשך מספר חודשים עד שב-16 אוקטובר 2003, מונה לסגן ראש ממשלת כווית ושר הפנים. הוא מילא תפקיד משמעותי בקידום תוכניות שתמכו באיחוד המדינה במועצת שיתוף הפעולה של מדינות המפרץ.

עם היבחרו של סבאח אל-אחמד אל-ג'אבר א-סבאח לאמיר כווית, מונה ב-29 בינואר 2006 ליורש העצר.
זוהי מסורת במשפחת אל-סבאח לפיה תפקידי האמיר ויורש העצר מתחלפים בין ענפי אל-ג'אבר ואל-סאלם.

ב-30 בספטמבר 2020, לאחר מותו של שייח' סבאח יום קודם, מינתה אותו האספה הלאומית לאמיר כווית.

## קישורים חיצוניים

## הערות שוליים

קטגוריה:אמירי כווית
קטגוריה:משפחת סבאח
קטגוריה:מלחמת המפרץ: אישים
קטגוריה:כוויתים שנולדו ב-1937
קטגוריה:כוויתים שנפטרו ב-2023
Try (שיר של פינק)

**Try** (בעברית: **לנסות**) הוא שיר שהקליטה הזמרת האמריקאית פינק, אותו הוציאה כסינגל השני מתוך אלבומה השישי, The Truth About Love. השיר נכתב והולחן על ידי בוסבי ובן ווסט, והופק על ידי גרג קורסטין. זהו שיר פופ-רוק העוסק בלקיחת סיכונים באהבה, ולא משנה מה ההשלכות.

השיר זכה לביקורות חיוביות מצד מבקרי המוזיקה, שציינו כי זוהי אחת הרצועות הבולטות באלבום. מבחינה מסחרית השיר זכה להצלחה, והגיע לראש המצעד הספרדי, ולעשירייה הפותחת באוסטרליה, אוסטריה, קנדה, גרמניה, איטליה, ניו זילנד, פולין, שווייץ, בריטניה וארצות הברית. הקלים לשיר בוים על ידי פלוריה סיגיסמונדי.

השיר נכלל גם כרצועה ב-Guitar Hero Live.

## רקע ופרסום
פינק אישרה שהיא כותבת מילים ולחנים לאלבום השישי שלה, The Truth About Love, שלא היה ידוע שמו עדיין. האלבום יצא לאור בסופו של דבר בספטמבר 2012. גרסה מוקדמת לסינגל הראשי של האלבום, "Blow Me (One Last Kiss)", הודלפה ברשת ב-1 ביולי 2012, וכתוצאה מכך יצא הסינגל שבוע מוקדם מהמתוכנן. רייצ'ל רקה מהבוסטון גלוב ציינה כי Try, הסינגל השני מתוך האלבום*,* דלף גם הוא בספטמבר 2012. השיר בוצע במקור על ידי הלהקה GoNorthToGoSouth, המורכבת מבן ווסט ומייקל בוסבי. במקור הם חשבו לתת את השיר לקלי קלרקסון או לדוטרי; אדם למברט הקליט גרסה לשיר, אך לדברי בוסבי, הוא "פשוט לא היה מתאים". בסופו של דבר הושמע השיר לפינק. גרסתה של פינק לשיר הושמעה לראשונה ברדיו ב-6 בספטמבר 2012.

Try היה אחד מבין חמשת קליפי המילים שהעלתה פינק ב-12 בספטמבר, יחד עם הרצועות "Slut Like You", "Just Give Me a Reason", "How Come You're Not Here", "Are We All We Are".

## רשימת רצועות

; סינגל CD / הורדה דיגיטלית

# Try - 4 07
# My Signature Move - 3:44

## מיקומי שיא

## נתוני מכירות

## היסטוריית יציאות

## קישורים חיצוניים

## הערות שוליים

קטגוריה:שירי פינק
קטגוריה:שירים באנגלית
קטגוריה:שירים שהופקו על ידי גרג קורסטין
קטגוריה:וידאו קליפים שבוימו על ידי פלוריה סיגיסמונדי
קטגוריה:בלדות פופ
קטגוריה:שירי יהלום בברזיל
קטגוריה:שירי פלטינה כפולה בממלכה המאוחדת
קטגוריה:סינגלים בהוצאת RCA רקורדס
ג'ואן הריסון (שחיינית)

**ג'ואן סינתיה הריסון-בריצקה** (באנגלית: **Joan Cynthia Harrison-Breetzke**; 29 בנובמבר 1935 – 20 במאי 2025) הייתה שחיינית דרום אפריקאית. הייתה אלופה אולימפית (הלסינקי 1952) במשחה ל-100 מטר גב וכך הייתה לשחיינית הראשונה מדרום אפריקה שזכתה במדליית זהב אולימפית.

## ביוגרפיה
הריסון נולדה וגדלה באיסט לונדון, בת להורים ספורטאים, אמה הייתה שחיינית ואביה היה שחקן רוגבי.

### 1948
באליפות דרום אפריקה בשחייה שנערכה בשנת 1948 היא זכתה בשתי מדליות זהב ב-220 יארד חופשי וב-500 יארד חופשי וקבעה שני שיאים לאומיים חדשים.

### 1950
במשחקי האימפריה הבריטית שנערכו באוקלנד, ניו זילנד בשנת 1950 היא זכתה בשתי מדליות, זהב וארד. מדליית זהב במשחה ל-440 יארד חופשי בשיא משחקים חדש של 5:26.4 דקות ומדליית ארד במשחה ל-110 יארד חופשי בתוצאה של 1:10.7 דקות.

### 1952
#### אלופה אולימפית
בשחייה באולימפיאדת הלסינקי (1952) זכתה הריסון במדליית זהב במשחה ל-100 מטר גב בתוצאה של 1:14.3 דקות, לפני חירטייה וילימה מהולנד (1:14.5 דקות) וג'ין סטיוארט מניו זילנד (1:15.8 דקות). נוסף לכך, היא סיימה במקום הרביעי במשחה ל-100 מטר חופשי בתוצאה של 1:07.1 דקות, תוצאה זהה ליהודית תמש מהונגריה שזכתה במדליית ארד ולג'ודי אלדרסון מארצות הברית שסיימה במקום החמישי.

### 1954
במשחקי האימפריה הבריטית וחבר העמים שנערכו בוונקובר, קולומביה הבריטית, קנדה בשנת 1954 היא זכתה ב-4 מדליות, 2 זהב, כסף וארד. מדליות זהב במשחה ל-110 יארד גב בתוצאה של 1:15.2 דקות ובמשחה שליחות 4x110 יארד חופשי, מדליית כסף במשחה שליחות 3x110 יארד מעורב ומדליית ארד במשחה ל-110 יארד חופשי בתוצאה של 1:08.2 דקות.

### 1956
בשנת 1956 חזרה הריסון להשתתף בתחרויות וזכתה  בשני תוארי אליפות דרום אפריקה, אבל החליטה שלא להשתתף באולימפיאדת מלבורן (1956) ולא הגנה על תוארה.

נפטרה ב-20 במאי 2025.

## תארים והישגים
* בשנת 1989 זכתה הריסון להיכלל בהיכל התהילה הבינלאומי של השחייה.

## קישורים חיצוניים

## הערות שוליים

קטגוריה:שחייניות חופשי
קטגוריה:שחייני חופשי
קטגוריה:שחייניות גב
קטגוריה:שחייני גב
קטגוריה:שחייניות באולימפיאדת הלסינקי (1952)
קטגוריה:שחיינים באולימפיאדת הלסינקי (1952)
קטגוריה:אלופות אולימפיות: שחייניות
קטגוריה:אלופים אולימפיים: שחיינים
קטגוריה:אלופים אולימפיים דרום אפריקאים: שחייה
קטגוריה:שחייניות אולימפיות דרום אפריקאיות
קטגוריה:שחיינים אולימפיים דרום אפריקאים
קטגוריה:אלופות אולימפיות מדרום אפריקה
קטגוריה:אלופים אולימפיים מדרום אפריקה
קטגוריה:ילידות 1935
קטגוריה:דרום אפריקאים שנולדו ב-1935
קטגוריה:נפטרות ב-2025
קטגוריה:דרום אפריקאים שנפטרו ב-2025
רינוס ישראל

**רינוס ישראל** (בהולנדית: **Rinus Israël**; 19 במרץ 1942 - 1 ביולי 2025) היה כדורגלן ומאמן הולנדי, ששיחק בעמדת הבלם.

## ביוגרפיה
רינוס ישראל נולד ב-19 במרץ 1942 בצפון אמסטרדם שבהולנד. הוא החל את הקריירה ב-DWS אמסטרדם ורשם את הופעת בכורתו בליגה ההולנדית בעונת 1962/63. ישראל ששיחק כבלם לכל אורך הקריירה, שיחק שם לצד דאן שרייברס ובעונת 1963/64 זכתה הקבוצה באליפות לראשונה בתולדותיה. את העונה שלאחר מכן סיימה הקבוצה במקום השני בליגה כסגניתה של פיינורד, והגיעה לרבע גמר גביע אירופה לאלופות בו הפסידה לגיור ההונגרית. ישראל עבר משם לפיינורד ב-1966 תמורת סכום של 450,000 גילדן הולנדי.

במדי הקבוצה מרוטרדם ישראל היה בשיא הקריירה שלו. הוא כונה "רינוס הברזל" בשל היותו אחד מהכדורגלנים ההולנדים הקשוחים ביותר שהיו, בצוותא עם ורסטופר תיאו חברו להגנת הקבוצה. תחת המאמן ארנסט האפל היה לקפטן הקבוצה והוא זכה בדאבל בעונת 1968/69 ובגביע אירופה לאלופות עונה אחר כך. בגמר עצמו נגד סלטיק כבש ישראל את שער השוויון מנגיחה ופיינורד ניצחה בסיום 1–2 בהארכה. עם תום שנת 1970 הוא זכה עימה בגביע הבין-יבשתי לאחר ניצחון בגמר על אסטודיאנטס לה פלאטה ונבחר לכדורגלן השנה ההולנדי.

בשנת 1972 החל ישראל לסבול מבעיות בברכיים ולכן מיעט לשחק. למרות זאת הוא היה שותף לאליפות נוספת של פיינורד בעונת 1973/74, עונה בה היא זכתה גם בגביע אופ"א בו הוא זכה לשחק בשני משחקי הגמר נגד טוטנהאם. אחרי אותה העונה עבר ישראל לאקסלסיור, שם שיחק עונה אחת לפני שעבר לזוולה מהליגה השנייה. אף על פי שהלך לשחק בליגה השנייה הוא נבחר ב-1975 פעם נוספת לכדורגלן השנה בהולנד. זוולה עלתה לליגה הבכירה ב-1978, וארבע שנים אחר כך פרש ישראל מקריירת משחק בגיל 40.

נפטר ב-1 ביולי 2025.

### נבחרת הולנד

כששיחק ב-DWS אמסטרדם רק שני שחקני המועדון, יאן יונגבלוד השוער ודאן שרייברס, שיחקו עבור נבחרת הולנד. לקראת תחילת עונת 1964/65 ישראל הובא לנבחרת על ידי המאמן החדש שלה, דניס נוויל, וערך את הופעת הבכורה שלו ב-30 בספטמבר 1964 בהפסד 1–0 לבלגיה. 

משנת 1971 מיעט לשחק עקב הפציעות שעבר ובמוקדמות מונדיאל 1974 לא היה שותף. כמעט 10 שנים לאחר הופעת בכורתו, הקריירה הלאומית שלו הסתיימה במונדיאל בגרמניה שם היה על תקן מחליף של ארי האן, ובמשחקו האחרון נכנס כמחליף של יוהאן ניסקנס שש דקות לפני סיום המשחק מול ברזיל באותו הטורניר. ישראל ערך בסך הכל במדיה 47 הופעות בהן כבש שלושה שערים, ובשבע מתוכן שימש כקפטן.

## תארים
### כשחקן
;DWS אמסטרדם
*אליפות הולנד: 1963/64
;פיינורד
*אליפות הולנד (3): 1968/69, 1970/71, 1973/74
*הגביע ההולנדי: 1968/69
*גביע אירופה לאלופות: 1969/70
*גביע אופ"א: 1973/74
*הגביע הבין-יבשתי: 1970
;נבחרת הולנד
*סגנית גביע העולם: 1974
;אישיים
*הכדורגלן ההולנדי של השנה (2): 1970, 1975
### כמאמן
;דינמו בוקרשט
*אליפות רומניה: 1991/92
;אל-ווחדה
*אליפות איחוד האמירויות: 2000/01
;דן האג
*הליגה השנייה בהולנד: 2002/03

## קישורים חיצוניים

קטגוריה:כדורגלנים הולנדים
קטגוריה:בלמי כדורגל הולנדים
קטגוריה:אמסטרדם: כדורגלנים
קטגוריה:כדורגלני פיינורד
קטגוריה:כדורגלני אקסלסיור רוטרדם
קטגוריה:כדורגלני זוולה
קטגוריה:כדורגלני נבחרת הולנד
קטגוריה:כדורגלני מונדיאל 1974
קטגוריה:מאמני פיינורד
קטגוריה:מאמני דינמו בוקרשט
קטגוריה:מאמני נבחרת גאנה בכדורגל
קטגוריה:מאמני אל-ג'זירה (אבו דאבי)
קטגוריה:מאמני אל-וחדה
קטגוריה:מאמני דן האג
קטגוריה:מאמני גביע אפריקה לאומות 1998
קטגוריה:הולנדים שנולדו ב-1942
קטגוריה:הולנדים שנפטרו ב-2025
בני חדד

**בני חדד** (נולד ב-4 באוגוסט 1977) הוא כדורגלן עבר ישראלי, ששיחק בעמדת המגן השמאלי.

## קריירה
חדד התחיל את הקריירה שלו במחלקת הנוער של גדנ"ע יהודה ובגיל 18 הצטרף לזו של מכבי חיפה. בשנת , חדד הצטרף לקבוצה הבוגרת, אך מיעט לשחק בה ובקיץ  הושאל לצפרירים חולון.

בקיץ , חדד חזר לליגת העל וחתם בבית"ר ירושלים. ב-28 בספטמבר 2000, חדד ערך את הופעת הבכורה האירופית שלו בתיקו 3-3 נגד פאוק סלוניקי.

בקיץ , חדד חתם בהפועל תל אביב, בה שיחק שנתיים.

בקיץ , חדד חתם בהפועל צפרירים חולון וכעבור שנה חתם בהפועל עכו.

לקראת עונת 2005/2006, חדד חתם בהכח רמת גן, עימה רשם עליה לליגת העל, אחרי 21 שנות היעדרות. כעבור שנה, רשם את אותו הישג עם בני סכנין וגם בעונה שלאחר מכן עם הכח רמת גן, איתה גם המשיך לשחק בליגת העל.

לקראת עונת 2009/2010, חדד חתם בהפועל רמת גן.

בקיץ , חדד חתם במכבי הרצליה, בה שיחק שלוש עונות עד לפרישתו.

לזכותו של חדד 3 הופעות בנבחרת הצעירה.

## קישורים חיצוניים

## הערות שוליים

קטגוריה:מגני כדורגל ישראלים
קטגוריה:כדורגלני מכבי חיפה
קטגוריה:כדורגלני צפרירים חולון
קטגוריה:כדורגלני בית"ר ירושלים
קטגוריה:כדורגלני הפועל תל אביב
קטגוריה:כדורגלני הפועל עכו
קטגוריה:כדורגלני הכח עמידר רמת גן
קטגוריה:כדורגלני בני סכנין
קטגוריה:כדורגלני הפועל רמת גן
קטגוריה:כדורגלני מכבי הרצליה
קטגוריה:ישראלים שנולדו ב-1977
אוליבר סטארק

**אוליבר לאון ג'ונס סטארק** (באנגלית: **Oliver Leon Jones Stark** ; נולד ב-27 ביוני 1991) הוא שחקן קולנוע וטלוויזיה אנגלי. הוא התפרסם מתפקידו כריידר בסדרה "אדמת הפקר" (2017-2015), ובזכות הופעתו בתפקידו הראשי בתור אוון "באק" באקלי בסדרה "מוקד 911" (2018-הווה) של רשת פוקס.

## ביוגרפיה
סטארק נולד בלונדון, אנגליה, הממלכה המאוחדת. הוא הצעיר מבין שני אחים. הוא למד בבית הספר התיכון הנדון (אנ') בצפון מערב לונדון אותו סיים ב-2009. לאחר שהצטרף לאיגוד השחקנים בבריטניה, הוא נרשם תחת השם "אוליבר סטארק" מכיוון ש"אוליבר ג'ונס" לא היה זמין. הוא החליט להשתמש בשם הנעורים של סבתו המנוחה, "סטארק", כשם הבמה שלו.  

לפני שהחל את הקריירה כשחקן עבד במספר עבודות מזדמנות בין היתר כאיש מכירות  מדלת לדלת, מנקה, מוכר משחקי מחשב, מוקדן טלפוני ויחצן של מועדון לילה.  

## קריירה
תפקידו הראשון של סטארק היה בשנת 2010 כאשר לוהק לסרטו הקצר של ריאן קלאפי "*Talking to the Filth"* ובתפקיד ראשי של ג'רמי בסרט הקצר "*Break In*". בשנת 2011 שיחק בסרט הקצר של דייוויד אלכסנדר "*Follow*". לאחר מכן, הופיע סטארק בכמה תפקידי אורח בסדרות טלוויזיה בריטיות כמו "לותר", "דרקולה" ו"נפגעים".

בשנים 2015–2017 סטארק כיכב בשתי העונות הראשונות בדמותו של ריידר בסדרת הדרמה "אדמת הפקר" ברשת AMC. 

בשנת 2016 גילם את גרגור בסרט "מלחמת האופל: מלחמות הדם", החמישי בסדרת סרטי מלחמת האופל.

משנת 2018 סטארק מגלם את הכבאי הצעיר אוון "באק" באקלי, דמות ראשית בסדרת הדרמה של רשת פוקס "מוקד 911".

## חיים אישיים
סטארק הוא טבעוני, פמיניסט, והביע תמיכה בתנועת Black Lives Matter. החל משנת 2021, הוא עובד עם ארגון צדקה המספק ציוד אימון לתחנות כיבוי אש כדי לעזור לכבאים להישאר בכושר. יש לו כתם לידה מיוחד על פניו, שמורה למשחק המליצה לו להסיר. הוא הצהיר כי "מעולם לא הייתה לו בעיה עם זה", ומעריצים רבים של הסדרה 9-1-1 שלחו לו הודעות חיוביות לגבי כתם הלידה שלו. 

סטארק מתגורר כיום בלוס אנג'לס, קליפורניה עם הכלב והחתול שלו. מאז 2016, הוא נמצא במערכת יחסים עם הדוגמנית והשחקנית האנה גוטסמן.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:טבעונים בריטים
קטגוריה:פמיניסטים בריטים
קטגוריה:אנגלים שנולדו ב-1991
מרכז וואהל

[ממוזער|מרכז ווהל מ[מערב]]
**מרכז [[מוריס וואהל|ווהאל]]** הוא מרכז כנסים בקמפוס הראשי של אוניברסיטת בר-אילן ברמת-גן, ישראל.

## היסטוריה
מרכז וואהל נבנה בין השנים 2001–2005 ומשתרע על כ-4,900 מטרים רבועים. המבנה תוכנן על ידי האדריכל דניאל ליבסקינד וחברת האדריכלות המקומית, החדר. בשנת 2006 זכה מרכז וואהל בפרס המכון המלכותי לאדריכלים בריטים (RIBA) על אדריכלותו. המבנה הוגדר בשנת 2019 כאתר לשימור בדרגת שימור ב.

## עיצוב
המבנה, שהיה הראשון שתוכנן על ידי דניאל ליבסקינד בישראל, נבנה בתקציב קטן יחסית. התקציב שעלה להקמת המרכז, 43 מיליון שקל, הגיע בחלקו מהפילנתרופ הבריטי מוריס וואהל.

שלושה סורגים מלבניים ארוכים מהווים את בסיס הבניין, שמעליו עומד אולם של 1,000 מושבים. לדברי ליבסקינד, צורתו הזוויתית של המרכז ממחישה "את הקשר ההדדי בין הדינמיקה של הידע לתפקיד המאחד של האמונה". אותיות עבריות היוו השראה לצורות החלונות, שנחתכו על פני אלומיניום בצבע זהב.

## ראו גם
* אדריכלות ישראלית

## קישורים חיצוניים

* מרכז וואהל, באתר עיצוב עכשיו
* 

## הערות שוליים

קטגוריה:אתרי מורשת במחוז תל אביב
קטגוריה:מבנים שתכנן דניאל ליבסקינד
קטגוריה:ישראל: מרכזי כנסים
קטגוריה:רמת גן: מבנים
קטגוריה:אוניברסיטת בר-אילן: יחידות אקדמיות
קטגוריה:הנצחת מוריס וואהל
קטגוריה:רמת גן: מבנים לשימור
מל האריס

**מרי אלן "מל'" האריס** (באנגלית: **Mary Ellen "Mel" Harris**; נולדה ב-12 ביולי 1956) היא שחקנית קולנוע וטלוויזיה אמריקאית הידועה בעיקר בזכות תפקידה כהופ מרדוק סטדמן בסדרת הדרמה שלושים ומשהו (1987 – 1991), עליו קיבלה מועמדות לפרס גלובוס הזהב בשנת 1990.

## ביוגרפיה
האריס נולדה בבת'להם, פנסילבניה, בתם של מרי מייקל "מייק", מורה למדעים בתיכון, ווורן האריס, מאמן כדורגל בתיכון בית לחם באוניברסיטת פרינסטון. האריס גדלה בנורת' ברונסוויק, ניו ג'רזי היא סיימה את בית הספר התיכון ניו ברונסוויק בשנת 1974. לפני שהחלה לעסוק במשחק, האריס הופיע כמתמודדת בתוכנית "הפירמידה" בהנחיית דיק קלארק. מאוחר יותר היא הופיעה כסלבריטאית באותה תוכנית תוכנית בהנחיית ג'ון דוידסון בשנת 1991.

## קריירה
תפקיד הבכורה של האריס היה בתפקיד ראשי בסרט הפעולה "מבוקש: מת או חי" משנת 1987 בכיכובו של רוטגר האוור. מאוחר יותר היא כיכבה בתפקיד ראשי לצד קן אולין, פטרישיה ווטיג, מלאני מאיירון, טימותי באספילד, פיטר הורטון ופולי דרייפר בסדרת הדרמה שלושים ומשהו ובו גילמה את הופ מרדוק סטדמן. הסדרה זכתה לשבחי הביקורת והאריס הייתה מועמדת לפרס גלובוס הזהב לשחקנית הטובה ביותר - בסדרת טלוויזיה לשנת 1990. היא ביימה פרק אחד במהלך העונה האחרונה. הסדרה ירדה מהמרקע בשנת 1991. באותה תקופה היא גם כיכבה בסרט האימה "הארון של קמרון" (1988) ובקומדיית האקשן "K-9" לצד ג'ים בלושי. בשנת 1989 השתתפה בסדרת הטלוויזיה "צלב האש". בשנת 1989 נבחרה על ידי מגזין "הרפרס בזאר" לאחת מ"הנשים היפות ביותר באמריקה".

בשנות התשעים שיחקה האריס במגוון תפקידים בטלוויזיה. בין היתר השתתפה בסרט "נטל ההוכחה" (1992), "בגידה אולטימטיבית" (1994) ו"נשות האביב" (1995). היא שיחקה במותחן האימה הפסיכולוגי Raising Cain מ-1992. תפקידים בולטים אחרים שלה כוללים את ריצ'ארד וסוד הספרים האבודים משנת 2003. בין השנים 1996 ל-1998 היא כיכבה עם ג'ר ברנס בסיטקום של NBC "משהו כל כך נכון". הסדרה בוטלה לאחר שתי עונות.

האריס הופיעה במספר סדרות טלוויזיה בשנות האלפיים, בין היתר בסדרות מגע של מלאכים, סטארגייט SG-1, הבית הלבן, ג'אג, האוס ומחשבות פליליות. היא הפיקה ויצרה את הדרמה "נקיפות מצפון" המבוססת על רומן משנת 1978 של ג'ודית קרנץ. לאחר הפסקה של שש שנים, בשנת 2013 חזרה האריס לטלוויזיה שהופיע בשני הפרקים של חוק וסדר: מדור מיוחד. בשנת 2016, האריס כיכבה בעונה הראשונה של סדרת הדרמה עצום את העין, ובשנת 2017 עד 2018 שיחקה בסדרה הקומית מתחזים. בשנת 2020, ABC החלה בהפקת סרט המבוסס על הסדרה שלושים ומשהו ופורסם כי האריס אמורה לחזור לשחק לצד אולין, בוספילד ווטיג.

## חיים אישיים
האריס הייתה נשואה שש פעמים. נישואיה (בסדר כרונולוגי) כוללים: דייוויד סילברג'לד (1978 – 1979), בריאן קילקומונס (1980 – 1982), הצלם דייוויד הום קנרלי (1983 – 1988) (נולד להם הבן ביירון ב-1984), השחקן קוטר סמית' (1988 – 1996) (נולדה להם הבת מדליין באפריל 1990), בנקאי ההשקעות מייקל טומיי (2001 – 2006), והתסריטאי והמפיק הבעל הנוכחי בוב ברוש.

## קישורים חיצוניים

## הערות שוליים

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:אמריקאיות שנולדו ב-1956
קטגוריה:אמריקאים שנולדו ב-1956
מדוביק

[ממוזער|עוגת מדוביק עם [אבקת סוכר]]
**עוגת המדוביק** היא עוגה רוסית המורכבת משכבות של ביסקוויט, דבש ומלית של שמנת חמוצה וסוכר. יש שמוסיפים גם שמנת מתוקה או חלב מרוכז.

העוגה נוצרה במאה ה-19 באימפריה הרוסית על ידי שף קונדיטור צעיר וחדש שביקש להרשים את הקיסרית יליזבטה אלכסייבנה, אשתו של אלכסנדר הראשון, קיסר רוסיה. השף החדש לא ידע שנאתה של הקיסרית לדבש, ואפה עוגה חדשה עם דבש ושמנת חמוצה סמיכה. באופן מפתיע, הקיסרית התאהבה בה מייד.

## קישורים חיצוניים

## הערות שוליים

קטגוריה:עוגות
קטגוריה:עוגות שכבות
ג'וליאן קוסטוב

**ג'וליאן קוסטוב** (בבולגרית: **Юлиaн Костов**; נולד ב-25 באוגוסט 1989) הוא שחקן, קולנוען ושחיין עבר בולגרי. קוסטוב חי ויוצר בלונדון ולסירוגין בלוס אנג'לס.

## ביוגרפיה
קוסטוב נולד בוארנה, בולגריה. אביו הוא בעל עסק לוגיסטי ואמו שופטת. יש לו אחות צעירה, ליה קוסטובה. קוסטוב למד אנגלית כשהוא צפה בטלוויזיה האמריקאית.

קוסטוב למד בבית ספר תיכון בורנה. לאחר מכן החל ללמוד מנהל עסקים באוניברסיטת טילבורג, בהולנד. לאחר שנתיים הוא החליט לעבור לבריטניה כדי לעסוק במשחק, בהשראת הופעתו של הית' לדג'ר בסרט האביר האפל. הוא נרשם ללימודים באוניברסיטת ויילס בקרדיף (כיום אוניברסיטת קרדיף מטרופוליטן) וסיים תואר ראשון בלימודי מנהל עסקים בשנת 2011. באותה שנה התקבל לתיאטרון הנוער הלאומי באותה שנה.

### שחייה
קוסטוב מחזיק ביותר מ-60 מדליות כשחיין מקצועי, כולל מדליית ארד במשחקי הבלקן בשנת 2007. בגיל 12 היה קוסטוב לאלוף פנטאתלון בקבוצת הגיל שלו. הוא היה אלוף ארצות הבלקן בשחייה בין השנים 2005–2009.

## פילמוגרפיה
### קרדיטים
* Early Birds 2015 - כתב והפיק
* Bar Trick 2016 - בימוי
* The Dare 2019 - הפקה

### קולנוע

### טלוויזיה

### משחקי וידאו

## קישורים חיצוניים

## הערות שוליים

קטגוריה:שחקני קולנוע וטלוויזיה בולגרים
קטגוריה:במאי קולנוע בולגרים
קטגוריה:מפיקי קולנוע
קטגוריה:שחיינים בולגרים
קטגוריה:אמרגנים
קטגוריה:בולגרים שנולדו ב-1989
טימו סטאוויצקי

**טימו סטאוויצקי** (בפינית: **Timo Stavitski**; נולד ב-17 ביולי 1999) הוא כדורגלן פיני ממוצא רוסי, חלוץ מועדון הכדורגל הצרפתי "קן".

## ביוגרפיה
הוריו ניקולאי ונטליה הם ילידי ברית המועצות: אביו נולד באסטוניה ואמו בקזחסטן אך מוצאה מפינלנד, השניים הכירו במוסקבה ואחרי התפרקות ברית המועצות הם עברו לפינלנד וכך הוא נולד בקירקונומני שבפרברי להטי, בפינלנד. אביו מתכנת במקצועו ואמו רואת חשבון. הורי אביו חיים בקלין, שבמחוז מוסקבה, רוסיה. סבו, ולדימיר סיטניקוב, היה קפטן קבוצת "פחטאאראל" מהליגה השנייה בקזחסטן.

הוא החל את הקריירה המקצועית שלו בשנת 2016 במועדון המילואים של ה.י.ק., Klubi 04, במדיו שיחק 14 משחקים וכבש 2 שערים בליגה הפינית השנייה. בתחילת 2017 הוא חתם על חוזה במועדון RoPS מהעיר רוֹבַנְיֶימי, בו ערך את הופעת הבכורה שלו באליפות פינלנד ב-12 באפריל אותה שנה, כשנכנס להרכב הפותח למשחק עם אינטר טורקו ואף כבש שער. במדי הקבוצה שיחק תחת המספר 77.

בשנת 2018 חתם במועדון "קן" מהליגה השנייה בצרפת, שהציעה 600 אלף יורו לארבע שנים. במדי קן הוא משחק תחת המספר 7. בקבוצה הכיר את רמי ורקוט בשנתו האחרונה כשוער. באותה עונה הבקיע את שער הניצחון של קבוצתו השמינית גמר הגביע הצרפתי מול מץ שבזכותו העפילה קן העפילה לרבע גמר הגביע לראשונה מזה 20 שנה. לקראת עונת 2020/2021, אחרי ירידת הקבוצה לליגה 2 הוא הושאל למאסטריכט מהליגה השנייה בהולנד.

## קישורים חיצוניים

## הערות שוליים

קטגוריה:כדורגלנים פינים
קטגוריה:חלוצי כדורגל פינים
קטגוריה:כדורגלני קלובי 04
קטגוריה:כדורגלני רובניימן פאלוסאורה
קטגוריה:כדורגלני קן
קטגוריה:כדורגלני אוסייק
קטגוריה:כדורגלני ה.י.ק. הלסינקי
קטגוריה:כדורגלני מאסטריכט
קטגוריה:פינים שנולדו ב-1999
Bitly

**Bitly** הוא שירות לקיצור כתובות אתרים ופלטפורמת ניהול קישורים. חברת **Bitly, Inc**, הוקמה בשנת 2008. היא נמצאת בבעלות פרטית וממוקמת בניו יורק. החברה מקצרת כ-600 מיליון קישורים בחודש, לשימוש ברשתות חברתיות, SMS ודואר אלקטרוני. Bitly מרוויחה כסף באמצעות תשלום עבור גישה לנתונים מצטברים שנוצרו כתוצאה מאנשים רבים המשתמשים בכתובות האתרים המקוצרות.

בשנת 2017 רכשה חברת "Spectrum Equity" את חלקה הגדול ב-bitly תמורת 64 מיליון דולר.

נכון לאוגוסט 2018, Bitly קיצרה מעל 37.5 מיליארד כתובות אתרים.

## מוצרים
שירות קיצור כתובות ה-URL של Bitly הפך לפופולרי בטוויטר לאחר שהפך לשירות ברירת המחדל לקיצור כתובות אתרים באתר ב־6 במאי 2009. לאחר מכן הוחלף בשירות t.co של טוויטר עצמו.

החברה שעומדת מאחורי Bitly השיקה שירות דומה, אך לסרטונים מקוונים כדי לקבוע מה הסרטונים הפופולריים ביותר באינטרנט.

החברה מציעה פתרון בתשלום בשם "Bitly Enterprise" המספק תכונות מיתוג מתקדמות, מידע אודות קהל, מעקב אחר קמפיינים בכל ערוצים ועוד. חברות יכולות להשתמש בתחומים מותאמים אישית משלהם כדי ליצור קישורים מקוצרים; לדוגמה, "הניו יורק טיימס" משתמש ב-`nyti.ms`, וב- פפסיקו משתמשים ב-`pep.si` זה מאפשר לחברה לדחוף מודעות למותג על שירותים כמו טוויטר אך להשתמש במנוע Bitly כדי ליצור את כתובות ה-URL המקוצרות ולעקוב אחר מדדי השיווק. ל-"Bitly Enterprise" יש גם תכונות ניתוח מתקדמות ומשתמשת בנתוני Bitly כדי לספק כלים מתקדמים לתובנות חברתיות, חברות ומותגים.

## טכנולוגיה
החברה משתמשת בהפניות מחדש של HTTP 301 לקישורים שלה. קיצורי הדרך נועדו להיות קבועים ולא ניתן לשנות אותם לאחר יצירתם. כתובות אתרים המקוצרות בשירות Bitly משתמשות בדומיין `bit.ly` או בכל דומיין כללי אחר שהשירות מציע. החל מ־12 באוקטובר 2010, משתמשים יכלו ליצור אוטומטית קודי QR שכאשר נסרקים עם קורא קוד QR נייד, הפנו משתמשים באופן אוטומטי לקישורים מקוצרים. מאוחר יותר זה הוסר.

ב־29 במאי 2012, Bitly הכריזה על "Bitmarks" – תוכנת חיפוש חדשה עם פרופילים ציבוריים משופרים ואפליקציית אייפון.

### תצוגה מקדימה של כתובות אתרים קצרות
כדי לראות מידע של כתובת אתר קצרה - לחשוף או להציג תצוגה מקדימה של כל כתובת URL של Bitly ניתן להוסיף סימן פלוס "`+`" לאחר הכתובת, למשל בכדי לראות את הכתובת המלאה של `bit.ly/xyz` יש להזינה `+bit.ly/xyz`.

`.ly` הוא סיומת אינטרנט של קוד המדינה (ccTLD) בלוב. בשנת 2011, כתובת bit.ly הוגדרה להפניה מחדש ל-bitly.com.

ה-TLD של .ly נשלטת על ידי ממשלת לוב, שהסירה בעבר תחום אחד שנחשב לבלתי תואם לחוק המוסלמי.

ניתן לגשת לכל כתובת אתר מקוצרת שנוצרת באמצעות Bitly על ידי החלפת הדומיין בכל אחת מהפעולות הבאות:
* bitly.com
* j.mp (רשום ל-bitly, ומשתמש בתחום העליון של איי מריאנה הצפוניים, חבר העמים של ארצות הברית).
* דומיין מותאם אישית, שנרשם בנפרד על ידי המשתמש ומופנה לשרתי bitly דרך "Domain Name System".

## קישורים חיצוניים
* 

## הערות שוליים

קטגוריה:חברות אינטרנט אמריקאיות
Boyfriend (שיר של מייבל)

"**Boyfriend**" (בעברית: **בן זוג**) הוא סינגל שהוקלט על ידי הזמרת-יוצרת הבריטית מייבל, מתוך אלבום הבכורה שלה, *[[High Expectations]]*. השיר יצא לאור ב-26 בפברואר 2020, על ידי חברת התקליטים פולידור רקורדס, כסינגל מתוך האלבום. בהמשך, הוציאה את "West Ten".

השיר הגיע למקום העשירי במצעד הסינגלים הבריטי.

## רקע וכתיבה
השיר נכתב על ידי קמיל פרסל, מייבל, מרלנה שו, ריצ'רד אוונס, רוברט מילר וסטיב מק והופק על ידי סטיב מק גם כן. איגוד תעשיית ההקלטות הבריטי העניק לשיר את תואר הפלטינה, על מכירות של למעלה מ-400,000 עותקים במדינה. השיר הוא שיר בסגנון הפופ.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-65 מיליון השמעות.

## וידאו קליפ
הווידאו קליפ הרשמי של השיר הועלה לערוץ היוטיוב של דויד ביסבל ב-26 בפברואר 2020, בשידור חי. נכון לאוקטובר 2021 הקליפ צבר כ-35 מיליון צפיות.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי מייבל
קטגוריה:שירים באנגלית
קטגוריה:שירים שנכתבו על ידי סטיב מק
קטגוריה:שירים שהופקו על ידי סטיב מק
קטגוריה:סינגלים בהוצאת פולידור רקורדס
West Ten

**West Ten** (בעברית: **מערב עשר**) הוא סינגל שהוקלט על ידי הזמר-יוצר והראפר איי ג'יי טרייסי, ביחד עם הזמרת-יוצרת הבריטית מייבל, מתוך אלבום הבכורה שלה, *[[High Expectations]]*. השיר יצא לאור ב-2 ביולי 2020, על ידי חברת התקליטים איי ג'יי טרייסי, כסינגל מתוך האלבום.

השיר הגיע למקום החמישי במצעד הסינגלים הבריטי.

## רקע וכתיבה
השיר נכתב על ידי איי ג'יי טרייסי, פרד אגיין, קמיל פרסל, מייבל וטייק א דייטריפ והופק על ידי פרד וטייק א דייטריפ גם כן. איגוד תעשיית ההקלטות הבריטי העניק לשיר את תואר הכסף, על מכירות של למעלה מ-200,000 עותקים במדינה. השיר הוא שיר בסגנון גראז' בריטי.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-32 מיליון השמעות.

## וידאו קליפ
הווידאו קליפ הרשמי של השיר הועלה לערוץ היוטיוב של דויד ביסבל ב-2 ביולי 2020, בשידור חי. הקליפ צבר למעלה מ-10 מיליון צפיות.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי מייבל
קטגוריה:שירים באנגלית
Bet You Wanna

"**Bet You Wanna**" (בעברית: "**מתערב/ת שאת/ה רוצה**") הוא שיר שהוקלט על ידי להקת בנות הקיי-פופ הדרום קוריאנית בלאקפינק, ביחד עם הראפרית האמריקאית קארדי בי, מתוך אלבום האולפן השני של הלהקה, *[[The Album (אלבום של בלאקפינק)|The Album]]*. השיר יצא לאור ב-2 באוקטובר 2020, על ידי חברות התקליטים אינטרסקופ רקורדס ו-YG אנטרטיינמנט, ביחד עם שאר שירי האלבום.

## רקע וכתיבה
ב-29 בספטמבר 2020 השיר הוזכר לראשונה על ידי קארדי בי בטוויטר שלה. עם יציאתו, חשפה קארדי בי כי היא נאבקה בדחף שלה לא לקלל בשירים והצהירה באופן רשמי כי "ממש קשה לי לשיר בתים ושירים בלי לנבל את הפה שלי ובלי להזכיר בהם מילות גנאי". לכן, היא דיברה על כך שתצא גרסה מורחבת של השיר, בה כן יהיו מילות גנאי וניבולי פה.

לאחר שהותקפה על ידי מעריצים בטוויטר, היא הבהירה כי המעריצים הופך את "היחסים עם האמנים למוזרים מאוד" וכי היא כבר קיבלה תשלום עבור הבית שלה.

## הצלחה
ביום הראשון לצאתו, השיר צבר 4.713 מיליון השמעות בספוטיפיי והפך לשיר השני מהאלבום שהצליח לצבור כמות השמעות שכזו ביממה אחת בלבד. השיר השני שהצליח לעשות זאת, היה הסינגל השלישי מהאלבום "Lovesick Girls", שעשה זאת עקב יציאת וידאו קליפ נלווה שעזר בקידום שלו ברחבי העולם.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-60 מיליון השמעות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי בלאקפינק
קטגוריה:שירי קארדי בי
קטגוריה:שירים באנגלית
קטגוריה:שירים שנכתבו על ידי טדי פארק
קטגוריה:שירים שנכתבו על ידי קארדי בי
קטגוריה:שירים שנכתבו על ידי ראיין טדר
קטגוריה:שירים שהופקו על ידי טדי פארק
מאסטריכט (כדורגל)

ממוזער|סמל העיר מאסטריכט
**מועדון הכדורגל החברתי מאסטריכט** (בהולנדית: **Maatschappelijke Voetbal Vereniging Maastricht**) הוא מועדון כדורגל הולנדי מהעיר מאסטריכט שמתמודד בליגה ההולנדית השנייה. נוסד ב-2 באפריל 1902. עד עונת 2010/11 נקרא בשם **MVV** (הולנדית: Maastrichtse Voetbal Vereniging). הקבוצה משחקת את משחקי הבית באצטדיון דה גסלט, עם קיבולת של 10,000 צופים.

מכיוון שהלוגו שלהם מבוסס על סמל העיר, מלאך שמחזיק מגן אדום עם כוכב לבן, הם מכונים "דה סטרנדראגרס" (de Sterrendragers, "עוטי הכוכבים") ובניב מקומי, "Us MVV'ke" ("MVV הקטן שלנו"). עד 2011, המועדון היה רק "מועדון הספורט של מאסטריכט" (Maastrichtse Voetbal Vereniging), עד שהשם הרשמי שונה.

בעונת 2016/17 שיחק המועדון בליגה ליגת המשנה ההולנדית וסיים במקום ה-7. ההישג הגבוה ביותר באליפות הולנד הוא המקום הרביעי בעונת 1956/57. הישג השיא של הקבוצה ב הוא העפלה לשלב רבע הגמר חמש פעמים (1963, 1977, 1985, 1996, 2006).
## אצטדיון הקבוצה
מרכז|ממוזער|300px|אצטדיון דה גסלט במאסטריכט.
בימים הראשונים MVV החליפה מגרש לעיתים קרובות, והתחילה במשחקי קידום מכירות בכיכר Vrijthof. הם עברו למסלול אופניים בקצה העיר, לפני שסוף סוף יצרו מגרש משלהם במיקום בושפורט. האצטדיון קיבל את אותו השם. טוענים ששחקני MVV הראשונים עצמם השתילו את הדשא כדי ליצור מגרש משחקים. בהמשך נבנו יציעים, שופרו והוגדלו בתקופות שונות.

בינואר 1962 הקבוצה עברה למקום הנוכחי בשטח גסלט (Geusselt). שוב, שם המיקום הפך גם לשם האצטדיון. הגסלט הוקם מחדש בהזדמנויות שונות. בשיפוץ מרכזי ראשון הוסר המסלול האתלטי, המגרש הוזז והיציעין שנבנו צמצמו את מספר המושבים וכיום האצטדיון יכול להכיל כ-10,000 איש.
## סגל
### שחקנים נודעים בעבר ובהווה
*  אריק גרטס
*  קנת פרז
*  ריצ'רד הייסטינגס
*  וילפרד באומה
*  ווילי ברוקומפ
*  בארי הולשוף
*  טימו סטאוויצקי
*  אריק קורצ'אגין

## תארים
;ליגת המשנה ההולנדית
* **זכייה:** 1984, 1997
;גביע אינטרטוטו
* **זכייה:** 1970

## קישורים חיצוניים

* 

## הערות שוליים

קטגוריה:קבוצות כדורגל הולנדיות
קטגוריה:מאסטריכט
פולינוירופתיה עמילואידית משפחתית

**פולינוירופתיה עמילואידית משפחתית** (באנגלית: **Familial amyloid polyneuropathy**, בראשי תיבות: **FAP**) היא מחלה גנטית אוטוזומלית דומיננטית נוירודגרנרטיבית. המחלה היא סוג של עמילואידוזיס וזוהתה ותוארה לראשונה על ידי הנוירולוג הפורטוגזי מריו קורינו דה קוסטה אנדרדה בשנת 1952. FAP נבדלת מעמילואידוזיס סיסטמי סנילי (SSA), מחלה שאינה תורשתית ונגרמת גם כן מהצטברות העמילואיד טרנסתירטין.
המחלה נגרמת על ידי מוטציה בגן TTR, הנמצא על כרומוזום 18. המוטציה הנפוצה ביותר היא החלפה של חומצת האמינו ואלין במתיונין במיקום 30 (TTR V30M). החלבון טרנסתירטין הוא טטרמר וכשהוא מתפרק למונומרים בצורה לא טובה הוא נאגר למגוון מבנים כולל סיבי עמילואיד. מכיוון שרוב המטופלים הם הטרוזיגוטים, יש להם גם טרנסתירטין תקין וגם טרנסתירטין מוטנטי.

בדרך כלל המחלה באה לידי ביטוי בגיל 20 עד 40 ומאופיינת בכאב, נמלול, חולשת שרירים ותפקוד אוטונומי לקוי ובמצב הסופי של המחלה מושפעים גם הכליות והלב. FAP מאופיין בהצטברות מערכתית של גרסאות עמילואידוגניות של חלבון הטרנסתירטין ובמיוחד במערכת העצבים ההיקפית, מה שגורם לפולינוירופתיה חושית ומוטורית מתקדמת. החשד הקליני ל-FAP מבוסס על בסיס היסטוריה משפחתית של נוירופתיה ובדיקה גופנית המראה סימנים של נוירופתיה. ניתן לבצע אבחון באמצעות בדיקות גנטיות לזיהוי מוטציות בגן ה-TTR. בדיקות הולכה עצבית מראות בדרך כלל סימני פולינוירופתיה אקסונלית עם מעורבות חושית גדולה יותר ממוטורית. אלקטרומיוגרפיה (EMG) עשויה להראות עדויות לדה-נרבציה ורה-אינרבציה. בדיקה אוטונומית, כולל בדיקת כמות זיעה, יכולה לחשוף מעורבות של מערכת העצבים האוטונומית. לעיתים, ניתן לבצע ביופסיה של עור, של העצב או של השריר, שיכולה להראות סימני דה-נרוציה והצטברות עמילואיד בתגובה לנוגדנים ל-TTR. בבדיקת המטופל חשוב לבצע בדיקות נוספות לזיהוי מעורבות של הלב או הכליות.

התרופה טאפאמידיס אושרה לטיפול בפולינוירופתיה עמילואידית משפחתית באירופה ומחקרים מצאו שכשמתחילים מוקדם את לקיחת התרופה היא מעכבת את התפתחות הבעיות הנוירולוגיות. מנגד, מנהל המזון והתרופות האמריקאי דחה את התרופה בנימוק שאין מספיק ראיות התומכות ביעילות התרופה, וביקשה ניסויים קליניים נוספים. בנוסף, ניתן להקל על FAP באמצעות השתלת כבד. בהיעדר השתלת כבד, FAP תמיד קטלנית ובדרך כלל בתוך עשור מהאבחון. מנגד, במהלך הניתוח להשתלת כבד הוא שכ-10% מהנבדקים מתים מהפרוצדורה או מסיבוכים כתוצאה מההליך. יתר על כן, חולים מושתלים חייבים ליטול תרופות מדכאות חיסון לשארית חייהם, מה שעלול להוביל לסיבוכים נוספים.

## ראו גם
* עמילואידוזיס

## קישורים חיצוניים

* נוירופתיה עמילואידית משפחתית - המחלה, גורמיה, מאפייני המחלה בישראל וטיפולים עדכניים, באתר ויקירפואה
* עמילואידוזיס משפחתית: המחלה והקושי באבחונה, באתר מדיקו

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:מחלות מערכת העצבים
ארתור ג'יימס סטארק

**ארתור ג'יימס סטארק** (באנגלית: **Arthur James Stark**; 6 באוקטובר 1831 – 29 באוקטובר 1902) היה צייר אנגלי וחבר בבית הספר לציירים בנוריץ'.

## ביוגרפיה
ארתור ג'יימס סטארק נולד בבופור רו, צ'לסי ב-6 באוקטובר 1831, בנו היחיד של ג'יימס סטארק, צייר הנוף, ואשתו אליזבת יאנג דינמור. הוא הוטבל בכנסיית סנט לוק, צ'לסי, ב-2 בנובמבר 1831.

כישוריו האמנותיים המוקדמים פותחו על ידי שיעורים עם אביו, שאיתו היה קרוב כל חייו. בין השנים 1839–1849, כאשר המשפחה התגוררה בווינדזור, סטארק הצעיר למד ציור בעלי חיים אצל אדמונד בריסטו, חבר אישי של המשפחה, ורכש אהבה לעמק התמזה, שם מצא נושאים רבים לתמונותיו. כבר בשנת 1848 הציג באקדמיה המלכותית ובמוסד הבריטי.

בשנת 1849 עבר ג'יימס סטארק ללונדון למען חינוך בנו, שנכנס באותה שנה לבתי הספר של האקדמיה המלכותית לאמנויות. במשך תקופה מסוימת נהג סטארק הצעיר לצייר באורוות של חברת ההובלה צ'פלין והום, ובתקופה מאוחרת יותר הוא שכר במשך שלוש שנים סטודיו של טאטרסייל שם שכלל את ציור הסוסים שלו.

יכולתו נודעה, ובשנת 1874, מחשש לעיכוב בהתקדמותו, דחה הצעה פרטית לתפקיד שהתפנה עם מותו של פרידריק ויליאם קייל, צייר בעלי חיים של המלכה ויקטוריה. במשך שנים רבות לימד אמנות בלונדון וכן צייר.

בשנת 1886 פרש לסארי, שם הקדיש את שארית חייו אך ורק לציור.

הוא התחתן ב-20 בנובמבר 1878, באסקוט, עם בתו הצעירה רוז איזבלה של תומאס פסט קנט, יועץ ליו"ר הוועדות בבית הלורדים. בתו נולדה בשנת 1879 ובנו, ג'יימס ארתור, נולד בשנת 1881.

## סגנון ועבודות
סטארק היה אחד האמנים האחרונים של בית הספר נוריץ' וכנראה היחיד שצבר מוניטין של ציור בעלי חיים. המגע הדק של עבודתו הקודמת מראה את ההשפעה החזקה של אביו, אך תמונותיו המאוחרות יותר מציגות אינדיבידואליות בולטת יותר וזונחות רבות מהמסורות בבית הספר של אביו. הוא אהב לתאר סצנות אנגליות ביתיות, כמו חציר, קציר וחצר החווה; נופיו נגזרו בעיקר מעמק התמזה סארי ונורפוק. הוא צייר גם בשמן וגם בצבעי מים.
בין השנים 1848 ו-1887 הציג שלושים ושש תמונות באקדמיה המלכותית, שלושים ושלוש במוסד הבריטי, חמישים ואחת בחברת האמנים הבריטים, שלוש במכון הציירים בצבעי מים, וחמישים ושבע בגלריות אחרות. בין עבודותיו היו טחנת מים (1848), סצנת יער (1850), פנים אורווה (1853), פינה שקטה (1857), בריכה מוצלת (1861), חווה חקלאית (1875).

תערוכות של יצירותיו נערכו בגלריות דאדלי, באוקטובר 1907 ובאוקטובר 1911.

## קישורים חיצוניים

## הערות שוליים

קטגוריה:ציירים בריטים
קטגוריה:בריטים שנולדו ב-1831
קטגוריה:בריטים שנפטרו ב-1902
Tubeway Army

**Tubeway Army** הייתה להקת גל חדש בריטית בהובלתו של גארי ניומן.

## פעילות
הלהקה היא אחת מחלוצות המוזיקה האלקטרונית.

היא החלה לנגן בהופעות פאנק בלונדון וחתמה בחברת התקליטים Beggars Banquet. הם הוציאו סינגלים בסגנון הפאנק ב-1978.

ב-1978 יצא האלבום "Tubeway Army", וגארי ווב בחר את שם הבמה "גארי ניומן" (Numan), מתוך מודעה בספר טלפונים מקומי שבו פורסם אינסטלטור בשם "ארתור נוימן" (Neumann).

הסינגל "" משנת 1979 זכה להצלחה והגיע למקום הראשון במצעד הבריטי. בסוף 1979 הוא הפך לסינגל הרביעי הנמכר ביותר בבריטניה באותה שנה. הסינגל היה במקום הראשון במצעד הבריטי במשך ארבעה שבועות. לאחר שהשיר יצא החליט ניומן להפסיק לפעול תחת שם הלהקה "Tubeway Army" ולהוציא מוזיקה תחת שם הבמה שלו, כיוון שהוא היה כותב השירים, המפיק והפנים של הלהקה, אך שמר על הנגנים של הלהקה כלהקת הגיבוי שלו.

## דיסקוגרפיה
**[[אלבום מוזיקה|אלבומים]]**
*Tubeway Army (1978)
*Replicas (1979)
*(The Plan (1984 – גרסאות מוקדמות, תקליטוני דמו וכו' (הוקלט ב-1978)
* הקלטות שנעשו לתוכנית הרדיו של ג'ון פיל ב-BBC שני שידורים של "פיל סשן", 1979

## קישורים חיצוניים

קטגוריה:להקות בריטיות
קטגוריה:להקות גל חדש
קטגוריה:להקות סינת'-פופ
קטגוריה:מוזיקה אלקטרונית
קטגוריה:להקות שהוקמו בשנת 1977
קטגוריה:להקות שהתפרקו בשנת 1979
הנס כץ

**הנס לודוויג כץ** (בגרמנית: **Hanns Ludwig Katz**; 1892 – 1940) היה צייר אקספרסיוניסטי וגרפיקאי יהודי-גרמני.

## ביוגרפיה
כץ נולד בקרלסרוהה בשנת 1892. בשנת 1912 ביקר בסטודיו של אנרי מאטיס במשך כמה שבועות. בין השנים 1913–1918 למד אמנות, תחילה באקדמיה בקרלסרוהה, ולאחר מכן במינכן. הוא התחתן ועבר לפרנקפורט, שם פרסם בשנת 1920 את ה-"Danse macabre", סדרת ליטוגרפיות אקספרסיוניסטיות אשר רמזו למהפכה הגרמנית בשנים 1918–1919. יצירתו של כץ, התרכזה בציור דיוקנאות, נוף עירוני, וכן ציורי טבע דומם.

בשנת 1923, כשנקלע לבעיות כלכליות, הפך כץ לשותף בחברת סיוד וצביעה, שם עבד עד 1936. לאחר עליית הנאצים לשלטון בשנת 1933,  היה מעורב בארגון "יודישר קולטורבונד", פדרציה תרבותית של יהודי גרמניה ששכרה אלפי אמנים, מוזיקאים ושחקנים שפוטרו ממוסדות גרמנים.

בשנת 1934 נפטרה אשתו ובשנה שלאחר מכן החל בהכנות להקמת יישוב יהודי אוטונומי ביוגוסלביה. התוכניות בוטלו, ולכן בשנת 1936 היגר לדרום אפריקה. לאחר שעזב את גרמניה, הוקיעו הנאצים בפומבי את הדיוקן האקספרסיוניסטי של גוסטב לנדאואר, הנחשב לאחד הטובים ביותר של כץ, ואת אמנותו כאמנות מנוונת.

בדרום אפריקה התרכז כץ בציור נופים, אך לא זכה להצלחה רבה. הוא נפטר ביוהנסבורג בשנת 1940.

## קישורים חיצוניים

קטגוריה:ציירים יהודים גרמנים
קטגוריה:ציירים אימפרסיוניסטים גרמנים
קטגוריה:גרמנים שנולדו ב-1892
קטגוריה:גרמנים שנפטרו ב-1940
רצח יאן שפשוביץ'

**רצח החייל יאן שפשוביץ**' התרחש ב-6 בנובמבר 1998 בגן הלאומי אשקלון, כאשר החייל יאן שפשוביץ' נרצח בדקירות סכין. תחילה הורשע מחלוף פדידה ברציחתו, אולם בערעור לא הושגה הכרעה האם פדידה רצח את שפשוביץ' או שמא חברו מישל אדרי, ומשכך זוכו שניהם מדין רצח מחמת הספק.

הרצח הכה גלים ועורר סערה תקשורתית בעקבות טענת משפחת שפשוביץ' כי הרצח נעשה על רקע גזעני.

## רקע
250px|ממוזער|יאן שפשוביץ'
שפשוביץ נולד בעיר ריבניצה, מולדובה, ב-11 בפברואר 1977 למניה ונאום. באוגוסט 1995 המשפחה עלתה לישראל, כחלק מהעלייה מברית המועצות לשעבר בשנות ה-90, והתגוררה בקריית מלאכי. יאן ידע לקרוא, לכתוב ולדבר בחמש שפות: רומנית, רוסית, גרמנית, אנגלית ועברית. כמו-כן היה חובב ספורט: שיחק כדורגל, טניס ושחמט, ואף השתתף בתחרויות. בדצמבר 1996 התגייס לצה"ל. בתום אימוני הטירונות למד באולפן צבאי בכרמיאל. לאחר מכן שירת כנהג בבסיס לציוד מרחבי של פיקוד דרום.

## הרצח
ב-6 בנובמבר 1998 שהה שפשוביץ' בחופשת שבת מהצבא, ונסע יחד עם אחיו התאום אדוארד, ושני חברים נוספים לבילוי בגן הלאומי באשקלון. בעת שישבו באחד השולחנות בבית קפה, שוחחה הקבוצה בשפה הרוסית. הדבר הרגיז קבוצה אחרת שישבה ליד, אשר לטענת היושבים חשבו כי שפשוביץ' וחבריו מדברים עליהם ומקניטים אותם. הללו התנפלו על יאן וחבריו באגרופים, דקירות סכין וניפצו סכינים, בקבוקים ואגרופים. יאן נדקר בלבו ונרצח, אפו של אחיו נשבר ואדוארד קירזנר נדקר בגבו. שפשוביץ נקבר בבית העלמין הצבאי בקריית מלאכי.

הרצח עורר סערה ציבורית רחבה שכן לטענת משפחת הנרצח, היה זה פשע שנאה על רקע גזעני. המקרה העלה לתודעה את היחס הגזעני והמפלה של החברה הישראלית כלפי העולים מברית המועצות. בעקבותיו נערכה ישיבה מיוחדת בעניין רצח ואלימות כלפי עולים חדשים של ועדת העלייה והקליטה בכנסת. בדיון אחר בכנסת לרגל יום הזיכרון הבין-לאומי לשואה בדבר גילויי האנטישמיות בעולם, הלין חבר הכנסת יורי שטרן כי מדינת ישראל לא נלחמת ב"שנאת היהודים בתוך העם היהודי" כהגדרתו, בדגש על עולי ברית-המועצות.

לאחר הרצח, כתב הרמטכ"ל, רב-אלוף שאול מופז, מכתב ניחומים למשפחת של יאן, בו שיבח את מעלותיו.

## זיכוי מרצח
לאחר הרצח הועלו חשדות בדבר אי סדרים בחקירת המקרה. זאת לאחר שגמלאי המשטרה אלברט לוי ישב לשולחן עם החשודים מחלוף פדידה ומישל אדרי בעת התקיפה. בנו של הגמלאי, יחיאל לוי, השתתף גם הוא בתקיפה ונידון ל־9 חודשי מאסר בפועל ו-18 חודשי מאסר על תנאי למשך 3 שנים, מהם ריצה 6 חודשי מאסר.

פדידה הורשע ונגזר עליו מאסר עולם. אולם לאחר ערעור עורך דינו, ירום הלוי, השופטים ­מישאל חשין, אליעזר ריבלין ואדמונד לוי קבעו כי פדידה ואדרי דקרו בסכינים את שפשוביץ' וקירזנר, אך לא הצליחו להכריע מי מהשניים ביצע את הדקירה הקטלנית, ולכן זיכו את פדידה מחמת הספק. פדידה נדון לשש שנות מאסר בלבד, בגין גרימת חבלה ותקיפה בנסיבות מחמירות.

## קישורים חיצוניים
* 
* 
* 
* 

## הערות שוליים

שפשוביץ'
שפשוביץ'
קטגוריה:1998 בישראל
שפשוביץ'
קטגוריה:אשקלון: היסטוריה
עדות מיוחדת

**עדות מיוחדת** הוא מושג תלמודי, המתאר עדות במקרה שעד אחד ראה את המעשה ממקום אחד, והשני ראה את המעשה ממקום אחר, ושני העדים לא ראו זה את זה.

במקרה זה אינם מצטרפים זה לזה בעדות לדיני נפשות, ואי אפשר להתייחס לעדות זו כעדות של שני עדים. דין זה נלמד מהפסוק: .

## בדיני ממונות
בתלמוד הבבלי נחלקו אמוראים אם בדיני ממונות עדות כזו כן מועילה: לפי דעת רב נחמן וכל פסק בשולחן ערוך עדות מיוחדת אכן כשירה בדיני ממונות, כיוון שדין זה נלמד מהפסוק "לא יומת על פי עד אחד" המדבר בדיני נפשות, אז בדיני ממונות כשירה (דין "משפט אחד" האומר שאין חילוק בין ממונות לנפשות לא שייך במקרה זה מפני שיש פסוק מפורש המגלה לנו שבהלכה זו יש חילוק ביניהם). אולם לפי דעת רבי זוטרא פסולה, כיוון שאם נכשיר יאמר על זה הפסוק  וגם בדיני ממונות לא יהרגו.

## ראו גם
* עדות (הלכה)
* עד אחד

## קישורים חיצוניים
* 
* 

## הערות שוליים

קטגוריה:הלכה
קטגוריה:משפט עברי: דיני ראיות
פסגת סנטינל (קולומביה הבריטית, רכסי מיסינצ'ינקה)

**פסגת סנטינל** (באנגלית: **Sentinel Peak**) היא פסגה בולטת, הנמצאת ממערב לקו פרשת המים של אמריקה, בשטח פרובינציית קולומביה הבריטית שבקנדה.

הפסגה מהווה חלק מרכסי מיסינצ'ינקה, המהווים חלק מרכסי הארט שבהרי הרוקי הצפוניים.

הפסגה ממוקמת 120 קילומטרים מצפון-מזרח לעיר פרינס ג'ורג'.

גובהה של הפסגה 2,513 מטרים מעל פני הים, והיא הגבוה ביותר מפסגות רכסי מיסינצ'ינקה.

הפסגה עשויה אבן גיר.

הפסגה מתנשאת לגובה של 1,452 מטרים מעל סביבתה.

הפסגה מתנשאת מעל סביבתה - מאחר שהיא מרוחקת מהפסגות הסמוכות לה מרחק רב.

הפסגה ממוקמת 148 קילומטרים מדרום-מזרח להר קריסדייל; ו-54 קילומטרים מצפון-מערב להר מונקמן.

## קישורים חיצוניים
* פסגת סנטינל באתר "אנציקלופדיית ההרים הקנדית"
* פסגת סנטינל באתר peakbagger
* תצלומים היסטוריים של פסגת סנטינל באתר הארכיון המלכותי של קולומביה הבריטית
* תצלום לוויין של אזור פסגת סנטינל
* תרשים הנוף הנשקף מפסגת סנטינל באתר peakvisor
* פסגת סנטינל באתר mountain-forecast (מרחקים לאתרים סמוכים ומפות האזור)
* פסגת סנטינל באתר mindat
* מזג אוויר נוכחי בפסגת סנטינל
** תחזית מזג אוויר עדכנית ארוכת טווח עבור פסגת סנטינל
** סטטיסטיקות מזג אוויר ונתוני מזג אוויר היסטוריים עבור פסגת סנטינל

## הערות שוליים

סנטינל קולומביה הבריטית
סנטינל
דרך ליד ארל

**דרך ליד ארל** צויר על ידי וינסנט ואן גוך בשנת 1888, בעודו גר בארל. הוא מתאר נתיב המוקף בעצים העוברים בין השדות מחוץ לארל, צרפת.

## תיאור
בית צהוב ניצב בצד הדרך. השימוש בצבע בציור אופייני לוואן גוך בתקופה זו. הצבעים בהירים וחיים, מאירים את הבד ומציעים נוף מורגש יותר מאשר מנוסה. האופי האידילי של הרגע מועבר כך בשימוש בצבעים.

דרך ליד ארל נמצא כרגע באוסף המוזיאון הלנדרזרי של פומרשס, גרייפסוואלד, גרמניה.

## קישורים חיצוניים

קטגוריה:וינסנט ואן גוך: ציורים
הלן פון טאוסיג

**הלן פון טאוסיג** (בגרמנית: **Helene von Taussig**; 10 במאי 1879 – 21 באפריל 1942) הייתה ציירת יהודיה אוסטרית מומרת, שנרצחה בשואה. 

## קורות חיים
פון טאוסיג נולדה ב-10 במאי 1879 בווינה אוסטריה. למשפחה יהודית מתבוללת. היא הייתה החמישית מתוך 12 ילדים. אביה תאודור פון טאוסיג, נשיא חברת הרכבות האוסטרו-הונגרית  וחבר דירקטוריון הרכבת האוסטרית הצפון-מערבית .
בשנת 1910 נסעה עם אמה שלגנהאוזן  לאושוונד, שווייץ שבה הן למדו ציור אצל קונו אמייט. משנת 1911 ועד 1914 פון טאוסיג למדה באקדמיה רנסון בפריז. במהלך מלחמת העולם הראשונה היא שירתה בצלב האדום בחזית איזונזו. לאחר המלחמה היא התיישבה באזור אניף בזלצבורג.
בשנת 1923 התנצרה פון טאוסיג. בגלל מוצאה היהודי גורשה פון טאוסיג לגטו איזביצה בפולין בשנת 1942, שם נפטרה ב-21 באפריל 1942.

## הנצחה ומורשת
בשנת 2012 רבים מציוריה הוחזרו ליורשיה על ידי מוזיאון זלצבורג כחלק מהחוק הפדרלי להשבת יצירות אמנות. לאחר מכן מכרו היורשים אחד עשר מתוך תשעה עשר הציורים חזרה למוזיאון זלצבורג.

פון טאוסיג הונצחה באבן נגף בקירשנפלאץ באניף, שהוטבע בשנת 2014.

עבודותיה נכללו בתערוכת "עיר הנשים: אמניות בווינה בין השנים 1900–1938", בגלריה לאמנות בארמון בלוודר.

## גלריה

Helene von Taussig – Dame mit gelbem Hut 1920.JPG|אישה עם כובע צהוב, 1920
Helene von Taussig - Aktstudie 1932.jpg|עירום, 1932
Helene von Taussig - Der Tänzer Harald Kreutzberg.jpg|הרקדנית, 1933


## קישורים חיצוניים

## הערות שוליים

קטגוריה:יהודיות אוסטריות
קטגוריה:ציירים יהודים אוסטרים
קטגוריה:ציירים שנספו בשואה
קטגוריה:אסירים בגטו איזביצה
קטגוריה:יהודים בשואה: אוסטריה
קטגוריה:יהודים שהתנצרו
קטגוריה:ילידות 1879
קטגוריה:אוסטרים שנולדו ב-1879
קטגוריה:נפטרות ב-1942
קטגוריה:אוסטרים שנפטרו ב-1942
Cennetten Çiçek

"**Cennetten Çiçek**" (באנגלית: "**A Flower from Paradise**"; ובעברית: "**פֶּרַח מִגַּן עֵדֶן**") הוא שיר שהוקלט על ידי הזמרת-יוצרת הטורקייה זהרה. הוא יצא לאור ב-25 ביוני 2020, בהוצאת חברת התקליטים דואן מיוזיק קומפני כסינגל שלא מתוך אלבום. השיר הפך ללהיט בין-לאומי, ואחריו הוציאה זהרה שתי גרסאות נוספות שלו.

השיר הגיע למקום הראשון בטורקיה טופ 20.

## רקע וכתיבה
בפברואר 2020, הוציאה זהרה את השיר "Kopаrdılаr Seni Benden", ביחד עם אונור בייראקטאר. בהמשך, הקליטה את השיר הזה שיצא כסינגל הבכורה שלה, בהוצאת חברת התקליטים דואן מיוזיק קומפני, שהחתימה אותה על חוזה הקלטות. השיר נכתב על ידי אניס ילדרים וקוראי אלבייראק והופק על ידי ארול קוזה.

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-24 מיליון השמעות.

## וידאו קליפ
הווידאו קליפ הנלווה של "Cennetten Çiçek" הועלה לערוץ היוטיוב של netd müzik ב-25 ביוני 2020, ביום יציאתו כסינגל. ביממה הראשונה שלו, צבר למעלה מ-3.3 מיליון צפיות והיה לאחד מהקליפים הטורקיים הבודדים שעשו זאת בשנת 2020. הקליפ צבר 120 מיליון צפיות בחודשים בודדים והפך לאחד מהקליפים הטורקיים הנצפים ביותר בכל הזמנים.

נכון לאוגוסט 2023 עומד מונה הצפיות של הקליפ על למעלה מ-300 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירים בטורקית
קטגוריה:שירים על גן עדן
קטגוריה:שירים על כאב לב
קטגוריה:שירים על פרחים
קטגוריה:שירים על פרידה
קטגוריה:סינגלים בהוצאת DMC
יחזקיה ממגדבורג

רבי **יחזקיה בן יעקב** ממגדבורג (מכונה **המהרי"ח**) היה מבעלי התוספות בגרמניה במאה השלוש עשרה. יש שכתבו כי חיבר פסקי תוספות ותוספות, פסקיו מצוטטים בעיקר בידי בעל הגהות אשר"י, הגהות מימוניות, והמרדכי. בנוסף, אחיינו, רבי אליעזר מטוך, מביא מדבריו בתוספותיו, בכינוי "מורי דודי".

## קורות חייו
רבי יחזקיה נולד לרבי יעקב במגדבורג, אביו היה שליח ציבור במגדבורג, ולאחר פטירתו קונן עליו רבי משה מתקו וכתב שהסתלק בעוון הדור.

לאחר פטירת אביו, בעוד הוא צעיר לימים, רצו רוב יהודי הקהילה למנות את רבי יחזקיה לשליח ציבור כממלא מקום אביו, אך קצת מאנשי הקהילה לא חפצו במינויו. השאלה האם מיעוט אנשי הקהילה יכולים לעכב את מינוי הש"ץ הופנתה לרבי משה מתקו ורבי יצחק אור זרוע. הראשון פסק כי המיעוט יכול לעכב את המינוי רק אם מדובר ברבים, אך אדם בודד אינו יכול לעכב, אף כי עדיף לפעול בדרכי נועם ולפייס את המתנגדים. לעומתו, פסק ר"י אור זרוע, בהסתמך על רבי שמחה משפיירא, כי אין למנות ש"ץ אלא בהסכמת כל הקהל ואפילו יחיד יכול לעכב את המינוי. בתשובותיהם, מעתירים המשיבים שבחים על רבי יחזקיה הצעיר כגדול בתורה, אולם רבי משה מתקו מציין כי טרם הגיע למעלתו של אביו המנוח. מעשה זה אירע לאחר שנת ד'תתק"ף, כי רבי שמחה משפיירא מוזכר בו כמי שכבר נפטר, ובשנה זו היה רבי שמחה עדיין בחיים. לא ידוע כיצד הסתיימה המחלוקת, אך רבי יחזקיה המשיך כנראה להתגורר במגדבורג.

ככל הנראה למד אצל רבי שמשון מקוצי, כמו כן למד אצל הראבי"ה, והיו לו קשרים גם עם רבי יחיאל מפריז.

רבי יחזקיה פגש את רבי יצחק מווינה בעל אור זרוע כאשר ביקר האחרון במגדבורג. רבי יצחק אמר הלכה בשם הראבי"ה ורבי יחזקיה השיב שאביו הורה במגדבורג אחרת. השיב לו רבי יצחק שכיוון שאביו הנהיג כך, "מקום שיפול העץ שם יהיו פירותיו".

## משפחתו
ככל הנראה יש לזהות את אביו יעקב עם רבי יעקב ברבי נחמן המוזכר ב"דעת זקנים" על התורה וכן מובאים בשמו מנהגים שונים. רבי נחמן זה הוא כנראה אחיהם של ר"י הלבן ורבי פתחיה מרגנשבורג.

בן אחותו היה רבי אליעזר מטוך, שהיה גם תלמידו.

## תלמידיו
רבי אליעזר מטוך היה אחיינו ותלמידו של רבי יחזקיה ומציינו בכינוי מורי דודי.

גם רבי חיים פלטיאל ממגדבורג היה תלמידו של רבי יחזקיה, וכן רבי שמריה בן יצחק.

רבי אביגדור הכהן מכנו בתואר מורי וכן המהר"ם מרוטנבורג.

## ספריו
ספרו **פסקי מהרי"ח** יצא לאור בחלקו על מסכתות בבא קמא, קידושין, שבת, אך מרבית חיבורו לא נדפס.

כמו כן חיבר תוספות על מסכתות הש"ס ונדפס חלק מתוספותיו ופרישתו לפסחים בספר קימחא דפיסחא.

בקונטרס שם הגדולים לרבי אהרן שליצשטט נכתב שחיבר פסקי תוספות וייתכן שהכוונה לספרו פסקי מהרי"ח.

## קישורים חיצוניים
* פסקי מהרי"ח על מסכת בבא קמא באתר HebrewBooks
* פסקי מהרי"ח על מסכת שבת באתר HebrewBooks
* 

## הערות שוליים

קטגוריה:בעלי התוספות
קטגוריה:מגדבורג
קטגוריה:ראשוני אשכנז
קטגוריה:יהודי אשכנז במאה ה-13